Årsmøte 2017

Årsmelding 2016 for Hallingen Hestesportsklubb

Klubben har 119 medlemmer
Styret i HHSK 2016:

Leder: Iren Lunde Eldstad (iren@hhsk.no) - 1 år

Nestleder : Sissel Skrindo (sissel@hhsk.no) - 1 år

Kasserer: Hege Falck-Andersen (hege@hhsk.no) - 1 år

Sekretær: Hedvig J. Rud (hedvig@hhsk.no) - 2 år

Styremedlem: Irene Storeskar (irene@hhsk.no) - fast

Styremedlem: Olav Andres Ådnegard (olavandres@hhsk.no) - fast

Varamedlem 1 : Kaia K. Nygård (kaiak@hhsk.no) - 1 år

Varamedlem 2: Vigdis Danielsen (vigdis@hhsk.no) - 1 år


[bookmark: _GoBack]Juniorrepresentant i styret: Ingebjørg H. Ådnegard (Ål) - 1 år

Juniorkoordinatorer: Gro Offerdal (Ål), Mona Vibe (Gol)

---

Stevnekomitè sprang og dressur: 
Leder: Hege Falck-Andersen 
Synne Håheim, Liv Marit Lien, Egil Lybekk og 
Kristina H. Gubrandsgard. (stevne@hhsk.no)

Stevneekomitè distanse: 
Kaia K. Nygård (distanse@hhsk.no)

Valgkomitè: 
Leder: Marianne Laa 
Kristine Jordheim og Synne Håheim (valg@hhsk.no)

PR-Ansvarlig: Sissel Skrindo (pr@hhsk.no)

Web-Ansvarlig: Rannveig Øygardslia (web@hhsk.no)

Det har vært avholdt 11 styremøter og 1 årsmøte.


2016 har vært et bra år. Mye aktivitet. Bra stevnedeltakelse i nesten alle hestesportens greiner, det er faktisk bare i voltige vi ikke har hatt konkurrerende klubbmedlemmer! (men oppvisning har det vært). 

Først litt konkurranseresultatoppramsingsskryt:
Klubben hadde 6 deltakere i Vintercupen i dressur. Mange gode plasseringer undervegs. 2 sammenlagtplasseringer:  Ragnhild  Danielsen Lybekk og Tovdals Moonlight endte på 2.plass i LB ponni, og Bergljot Bjella og Alva frå Styrkestad på 2. plass i LC ponni!
Ingebjørg Ådnegard og Lihmskovs Coppercoin deltok på Hallmesterskapet, også kalt innendørs-NM, på Grenland i april, og endte på 9.plass sammenlagt.
De deltok også på NM dressur i Kristiansand i juli, og endte også der på en sterk 9.plass sammenlagt.
Så hadde vi 3 deltakere med på Fjordhest-NM på Eid i juli:
Simone Arnesen og Rudsmo Dalmin ble nr 5 sammenlagt i LB kjøring DMP,  og nr 9 i samme klasse med Rødlands Baronen.
Ingebjørg Ådnegard og Åsa Vilja ble nr 3 Beste Unge Fjordhest – 5-årsklassen
De ble også nr 5 i NM dressur junior
Andrine Bøygard og Rudsmo Dalmin tok en 2. plass i klassen 60 cm, og en 8.plass med Rødlands Baronen. 
Mari Ekra/Zensai Ibn Pacha har fått 2 plass i MB Distanse (landsstevne)
KM dressur i på Hønefoss i september: 2 juniorlag. Lag 1 Andrine Bøygaard/Rudsmo Dalmin, KristinaRoset/Cashgirl  og Synne Håheim/Andilina. Lag 2 : Beate Bjella/Nørlunds El Zack og Ingebjørg Ådnegard/Lihmskovs Coppercoin.
Ingebjørg og Beate ble kretsmestere for lag!!
Og Andrine, Kristina og Synne endte på en flott 4. plass!
Lag-NM dressur ponni på Tanum i oktober:  Ingebjørg Ådnegard/Lihmskovs Coppercoin og Beate Bjella/Nørlunds El Zack endte på 6 plass sammenlagt. Ingebjørg tok også en sterk individuell 2. plass i klassen FEI’s innledende for ponnier.
Ryttere og hester fikk super og uvurderlig hjelp fra Elin Hågensen på begge mesterskapene. 
Bergljot Bjella og Alva frå Styrkestad deltok på landsfinalen for NPA: de ble working hunter Champion i 40 cm og nr 3 i rideklassen for juniorer.
Det har ellers vært veldig mange deltakelser og topplasseringer i sprang, dressur, feltritt, kjøring og distanse på D-, L,- og E,-nivå.
Vi har arrangert 4 stevner, som vanlig 2 på Gol og 2 på Ål.
Klubbmester og for evig eier av vandrepokal i sprang: Ragnhild Danielsen Lybekk/Larola for 50 cm
Klubbmester og Vandrepokal i dressur: Live Skrindo Danielsen/Savannah i LC.
Det har vært arrangert 4 juniorkvelder: blant annet et svært vellykka høstritt.
Hallingdal hesteutstilling:  stand med tråvlaget med de vonde kjeksene, oppvisning Ingebjørg Copper/Vilja, kjøring med Olav Andres, Distanseparade, kjørekvadrilje.
Jeremykurs  11 stk + bootcamp. Stor takk til Elin som organiserer alt hver gang, og som passer på at Jeremy får mat og nok søvn.
Så har mengder av myndige medlemmer og foreldre stilt opp på de knallharde men også morsomme dugnadene Hallingspretten + Hellbillieskonserten. Aldri har vel så mange lært så mye om så få. Dugnadsgjengen fra Hallingspretten fikk også påspandert en 3-retters i Ferieparken som en ekstra hyllest til vår innsats  i utelivsbransjen. For dem som ikke ser verdien av å skjenke Bjørn Dæhlikledde fluorcarbonpulveriserte menn 44 til de ikke husker at det de nettopp bestilte heter «øl», kan det jo nevnes at alternativet er salg av minimum 36 europaller med mønstrede doruller. Hver. 

Tror at alle kan enes om at dette er en klubb med både bredde og takhøyde. Ekstra gledelig er det at Vintercupen i år har starta med 3 splitter nye deltakere.  
.


